CELEX: 32020R0204
Language: da
Date: 2019-11-28 00:00:00
Title: Kommissionens gennemførelsesforordning (EU) 2020/204 af 28. november 2019 om detaljerede forpligtelser for udbydere af europæiske elektroniske vejafgiftstjenester, minimumskrav til indholdet af den europæiske elektroniske vejafgiftstjenestes områdeerklæring, elektroniske grænseflader, krav til interoperabilitetskomponenter og om ophævelse af beslutning 2009/750/EF

17.2.2020   
               
               
                  DA
               
               
                  Den Europæiske Unions Tidende
               
               
                  L 43/49
               
            
         KOMMISSIONENS GENNEMFØRELSESFORORDNING (EU) 2020/204
         af 28. november 2019
         om detaljerede forpligtelser for udbydere af europæiske elektroniske vejafgiftstjenester, minimumskrav til indholdet af den europæiske elektroniske vejafgiftstjenestes områdeerklæring, elektroniske grænseflader, krav til interoperabilitetskomponenter og om ophævelse af beslutning 2009/750/EF
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2019/520 af 19. marts 2019 om interoperabilitet mellem elektroniske vejafgiftssystemer og fremme af udvekslingen på tværs af landegrænser af oplysninger om manglende betaling af vejafgifter i Unionen (1), særlig artikel 5, stk. 11, artikel 6, stk. 9, artikel 14, stk. 3, artikel 15, stk. 6, og artikel 15, stk. 7,
         efter høring af Udvalget for Elektronisk Opkrævning af Bompenge, og
         ud fra følgende betragtninger:
         
                     (1)
                  
                  
                     For at færdigetablere de juridiske rammer til sikring af interoperabilitet mellem elektroniske vejafgiftssystemer bør der fastsættes detaljerede krav angående de forpligtelser, der påhviler udbyderne af europæiske elektroniske vejafgiftstjenester (EETS), indholdet af EETS-områdeerklæringen, de elektroniske grænseflader og krav til interoperabilitetskomponenter.
                  
               
                     (2)
                  
                  
                     For at undgå problemer med EETS-systemets serviceniveau bør EETS-udbyderne pålægges at overvåge deres tjeneste og samarbejde med vejafgiftsopkræveren, når vejafgiftssystemet afprøves.
                  
               
                     (3)
                  
                  
                     EETS-udbydere bør forelægge vejafgiftsopkræveren specifikke data, således at beregningen af den pålagte vejafgift kan kontrolleres.
                  
               
                     (4)
                  
                  
                     For at sikre et velfungerende EETS-system bør EETS-udbydere yde teknisk bistand til at identificere køretøjsudstyret.
                  
               
                     (5)
                  
                  
                     Indebærer de i denne forordning fastsatte foranstaltninger behandling af personoplysninger, bør de gennemføres i overensstemmelse med EU-lovgivningen om beskyttelse af personoplysninger og privatlivets fred, navnlig Europa-Parlamentets og Rådets forordning (EU) 2016/679 (2) og, hvis det er relevant, Europa-Parlamentets og Rådets direktiv 2002/58/EF (3). Med dette for øje bør EETS-udbydere ikke pålægges at forelægge flere kundedata til vejafgiftsopkræverne, end det er nødvendigt for at sikre en velfungerende EETS.
                  
               
                     (6)
                  
                  
                     Med henblik på at give brugerne relevante oplysninger bør de forskellige tjeneste- og vejafgiftspriskomponenter klart fremgå af faktureringen.
                  
               
                     (7)
                  
                  
                     Der bør fastsættes minimumskrav til indholdet af en EETS-områdeerklæring for at give EETS-udbyderne tilstrækkelig klarhed over betingelserne for at udbyde EETS i det pågældende betalingsområde.
                  
               
                     (8)
                  
                  
                     En velfungerende EETS forudsætter et mindsteniveau af harmonisering af de elektroniske grænseflader, og hvordan disse grænseflader mellem parterne, navnlig vejafgiftsopkræverne og EETS-udbyderne, fungerer.
                  
               
                     (9)
                  
                  
                     Der bør fastsættes specifikke infrastrukturkrav for at sikre, at de involverede parters udstyr kommunikerer og fungerer, som det skal, og for at opnå, at interoperabiliteten og håndhævelsen af EETS fungerer smidigt og sikkert.
                  
               
                     (10)
                  
                  
                     For at effektivisere akkrediteringsprocessen for EETS-udbydere er der behov for en vis harmonisering af proceduren for vurdering af interoperabilitetskomponenternes overensstemmelse med specifikationerne og anvendelsesegnetheden på tværs af de forskellige EETS-områder. En sådan procedure, herunder EF-erklæringernes indhold og udformning, bør derfor fastlægges.
                  
               
                     (11)
                  
                  
                     For at sikre sammenhæng i den retlige ramme og et velfungerende EETS-system bør Kommissionens beslutning 2009/750/EF (4) ophæves fra den dato, hvor direktiv (EU) 2019/520 skal være gennemført i alle medlemsstater, dvs. den dato, fra hvilken nærværende forordning og de delegerede retsakter, der er omhandlet i nævnte direktiv, vil finde anvendelse.
                  
               
                     (12)
                  
                  
                     Foranstaltningerne i denne forordning er i overensstemmelse med udtalelse fra Udvalget for Elektronisk Opkrævning af Bompenge, der er omhandlet i artikel 31, stk. 1, i direktiv (EU) 2019/520 —
                  
               VEDTAGET DENNE FORORDNING:
         
            Artikel 1
            Anvendelsesområde
            Ved denne forordning fastsættes detaljerede forpligtelser for EETS-udbydere, oplysninger om minimumskrav til indholdet af EETS-områdeerklæringen, specifikationer for de elektroniske grænseflader mellem interoperabilitetskomponenterne, krav til disse komponenter og den procedure, som medlemsstaterne skal anvende i forbindelse med vurderingen af interoperabilitetskomponenters overensstemmelse med specifikationerne og anvendelsesegnetheden.
         
         
            Artikel 2
            Detaljerede forpligtelser for EETS-udbydere
            
               1.   Med henblik at overvåge serviceniveauet af EETS-udbyderes tjenester indfører udbydere revisionspligtige driftsprocesser, som giver mulighed for at træffe egnede foranstaltninger, hvis der konstateres problemer med serviceniveauet eller brud på integriteten.
            
            
               2.   I systemer, som er baseret på globale navigationssatellitsystemer, overvåger EETS-udbydere tilgængeligheden af positionsdata fra navigations- og positionsbestemmelsessatellitten. De informerer vejafgiftsopkræverne om eventuelle vanskeligheder, de måtte have med at udarbejde vejafgiftsangivelsesdata ud fra modtagelse af satellitsignaler.
            
            
               3.   En vejafgiftsopkræver kan kræve, at en EETS-udbyder medvirker til at udføre uanmeldte og detaljerede afprøvninger af betalingssystemer med køretøjer, der befærder eller for nylig har befærdet vejafgiftsopkræverens EETS-område(r). Antallet af køretøjer, der bruges til en bestemt EETS-udbyders afprøvninger i løbet af et år, skal stå i rimeligt forhold til den pågældende EETS-udbyders gennemsnitlige årlige trafikmængde eller tilsvarende prognoser på vejafgiftsopkræverens EETS-område(r).
            
            
               4.   Medmindre andet er aftalt, forelægger EETS-udbyderen vejafgiftsopkræveren følgende oplysninger, der er nødvendige for at pålægge EETS-brugernes køretøjer vejafgift eller give vejafgiftsopkræveren mulighed for at kontrollere beregningen af den påløbne vejafgift, som EETS-udbyderne pålægger EETS-brugernes køretøjer:
               
                           a)
                        
                        
                           nummerpladen på EETS-brugerens køretøj, herunder nummerpladens nationale kendingsbogstaver
                        
                     
                           b)
                        
                        
                           en identifikator for EETS-brugerens konto
                        
                     
                           c)
                        
                        
                           en identifikator for køretøjsudstyret, hvis det anvendes i et EETS-område
                        
                     
                           d)
                        
                        
                           de køretøjsklassificeringsparametre, som er nødvendige for at fastsætte den gældende takst.
                        
                     Dataudvekslingen skal være i overensstemmelse med bestemmelserne i bilag I til denne gennemførelsesforordning.
            
            
               5.   EETS-udbydere stiller en passende service og teknisk support til rådighed for at sikre, at køretøjsudstyret er indstillet korrekt. EETS-udbyderne er ansvarlige for de faste køretøjsklassificeringsparametre i køretøjsudstyret og i deres backoffice. Variable køretøjsklassificeringsparametre, som kan variere fra tur til tur eller inden for samme tur og er beregnet til at blive lagt ind ved en handling i køretøjet, skal kunne konfigureres gennem en egnet menneske-maskine-grænseflade.
            
            
               6.   Hvis det er relevant, skal EETS-udbydernes serviceafgifter angives tydeligt og særskilt fra den påløbne vejafgift på de fakturaer, som EETS-udbyderne udsteder til de enkelte EETS-brugere, og — medmindre brugeren frabeder sig det — som minimum specificeres det tidspunkt og det sted, hvor vejafgiften påløb, og den brugerrelevante sammensætning af de specifikke vejafgiftsbeløb.
            
            
               7.   EETS-udbyderen underretter straks EETS-brugerne om en eventuel manglende angivelse af vejafgift i forbindelse med dennes konto og give brugeren lejlighed til at få bragt kontoen i orden, før der træffes håndhævelsesforanstaltninger, hvis dette er muligt i henhold til national lovgivning.
            
         
         
            Artikel 3
            EETS-områdeerklæring
            Den EETS-områdeerklæring, der er omhandlet i artikel 6, stk. 2, i direktiv (EU) 2019/520, skal som minimum indeholde de elementer, der er anført i bilag II til denne gennemførelsesforordning, og opfylde kravene i nævnte bilag.
         
         
            Artikel 4
            Roller og grænseflader mellem interessenterne i EETS-systemet
            
               1.   Vejafgiftsopkræverne og EETS-udbyderne etablerer fælles grænseflader og gennemføre kommunikationsprotokoller i overensstemmelse med kravene i bilag I til denne gennemførelsesforordning. Via interoperable kommunikationskanaler skal EETS-udbyderne forelægge vejafgiftsopkræverne sikret information om vejafgiftsoperationer og kontrol/håndhævelse i overensstemmelse med gældende tekniske specifikationer.
            
            
               2.   EETS-udbyderne sikrer, at vejafgiftsopkræverne let og entydigt kan påvise, om et køretøj, som befærder deres EETS-område, hvori det pålægges at anvende køretøjsudstyr, og som angiveligt bruger EETS, rent faktisk har monteret valideret og korrekt fungerende EETS-køretøjsudstyr, der sender korrekte oplysninger.
            
            
               3.   EETS-køretøjsudstyr skal indeholde en menneske-maskine-grænseflade, som over for brugeren angiver, at køretøjsudstyret fungerer korrekt, og en grænseflade til angivelse af de variable vejafgiftsparametre og indstillingerne vedrørende disse parametre.
            
         
         
            Artikel 5
            Overensstemmelse med specifikationer og anvendelsesegnethed
            Interoperabilitetskomponenternes overensstemmelse med specifikationer og anvendelsesegnethed vurderes i overensstemmelse med bilag III til denne gennemførelsesforordning.
         
         
            Artikel 6
            Ophævelse
            Beslutning 2009/750/EF ophæves med virkning fra den 19. oktober 2021.
         
         
            Artikel 7
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 19. oktober 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. november 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 91 af 29.3.2019, s. 45.
         
            (2)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (3)  Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (Direktiv om databeskyttelse inden for elektronisk kommunikation) (EFT L 201 af 31.7.2002, s. 37).
         
            (4)  Kommissionens beslutning 2009/750/EF af 6. oktober 2009 om definitionen af den europæiske bompengetjeneste (EETS) og de tilhørende tekniske løsninger (EUT L 268 af 13.10.2009, s. 11).
      
      
         
            BILAG I
            GRÆNSEFLADER FOR EUROPÆISKE ELEKTRONISKE VEJAFGIFTSTJENESTER
            Udbydere af den europæiske elektroniske vejafgiftstjeneste (EETS) og vejafgiftsopkrævere anvender følgende elektroniske grænseflader:
            
                        1.
                     
                     
                        Elektroniske radiogrænseflader ved vejsiden mellem EETS-udbyderens køretøjsudstyr og vejafgiftsopkræverens faste eller mobile udstyr. Som minimum skal standardiserede vejsidegrænseflader mellem køretøjsudstyr og vejafgiftsopkræveres faste og mobile vejsideudstyr understøtte:
                        
                                    a)
                                 
                                 
                                    opkrævningstransaktioner ved hjælp af dedikeret kortdistancekommunikation (DSRC), som opfylder følgende krav:
                                    
                                                i)
                                             
                                             
                                                EETS-udbyderes køretøjsudstyr skal understøtte EN 15509:2014 (1) samt de bestemmelser i ETSI ES 200674-1 V2.4.1 (2), der vedrører interoperabilitet
                                             
                                          
                                                ii)
                                             
                                             
                                                vejafgiftsopkræveres faste og mobile vejsideudstyr skal understøtte EN 15509:2014. I Italien kan vejafgiftsopkræveres faste og mobile vejsideudstyr alternativt understøtte de bestemmelser i ETSI ES 200674-1 V2.4.1, som vedrører interoperabilitet
                                             
                                          
                              
                                    b)
                                 
                                 
                                    overensstemmelseskontroltransaktioner i realtid i overensstemmelse med EN ISO 12813:2015 (3)
                                    
                                 
                              
                                    c)
                                 
                                 
                                    forstærket lokalisering (hvis det er relevant), der er i overensstemmelse med EN ISO 13141:2015 (4).
                                 
                              EETS-køretøjsudstyr skal være i overensstemmelse med punkt 1, litra a), b) og c). EETS-køretøjsudstyr, der leveres til brugere af lette køretøjer, skal overholde bestemmelserne i punkt 1, litra a), som omhandlet i artikel 3, stk. 6, i direktiv (EU) 2019/520.
                        Vejafgiftsopkrævere må implementere enhver af de bestemmelser, der er omhandlet i punkt 1, litra a), b) og c), og punkt 2, i deres faste eller mobile vejsideudstyr alt efter kravene til dem.
                        Hvis vejafgiftsopkræveren implementerer en ny version af en standard for en grænseflade mellem vejsideudstyr og køretøjsudstyr, skal grænsefladen fortsat understøtte den foregående version af standarden i en begrænset periode af hensyn til det elektroniske vejafgiftsopkrævningssystems løbende kompatibilitet køretøjsudstyr, der allerede er i brug. Vejafgiftsopkræveren offentliggør denne periodes varighed i sin EETS-områdeerklæring, og perioden må ikke være kortere end to år.
                     
                  
                        2.
                     
                     
                        Elektrooptiske billeddannelsessystemer i vejafgiftsopkræverens faste eller mobile udstyr ved vejsiden, der giver mulighed for automatisk nummerpladegenkendelse (ANPR) i vejafgiftssystemer, hvor montering og brug af køretøjsudstyr ikke er påkrævet.
                     
                  
                        3.
                     
                     
                        Elektroniske grænseflader mellem de respektive backofficesystemer.
                        Vejafgiftsopkræverne er kun forpligtet til at implementere de dele af grænsefladen, der er knyttet til den anvendte teknologi i det EETS-område, som de har ansvaret for (GNSS, DSRC og/eller ANPR).
                     
                  
                        3.1.
                     
                     
                        EETS-udbydere og vejafgiftsopkrævere skal implementere følgende backofficegrænseflader, uanset hvilken teknologi der anvendes i EETS-betalingsområdet:
                        
                                    a)
                                 
                                 
                                    udveksling af oplysninger til støtte for behandling af undtagelser mellem vejafgiftsopkrævere og EETS-udbydere
                                 
                              
                                    b)
                                 
                                 
                                    udveksling af EETS-brugerrelaterede lister mellem EETS-udbydere og vejafgiftsopkrævere
                                 
                              
                                    c)
                                 
                                 
                                    udveksling af kryptografisk sikrede objekter
                                 
                              
                                    d)
                                 
                                 
                                    udveksling af vejafgiftsdata.
                                 
                              
                                    e)
                                 
                                 
                                    eventuelt udveksling af betalingsanmodninger i overensstemmelse med den vedtagne forretningsmodel.
                                 
                              
                  
                        3.2.
                     
                     
                        EETS-udbydere og vejafgiftsopkrævere skal desuden implementere følgende backofficegrænseflader i EETS-områder, hvor der implementeres GNSS-teknologi:
                        
                                    a)
                                 
                                 
                                    indgivelse og validering af vejafgiftsangivelser baseret på det globale satellitnavigationssystem (GNSS)
                                 
                              
                                    b)
                                 
                                 
                                    eventuelt udveksling af meddelelser om betaling i overensstemmelse med den vedtagne forretningsmodel
                                 
                              
                                    c)
                                 
                                 
                                    eventuelt udveksling af faktureringsoplysninger i overensstemmelse med den vedtagne forretningsmodel.
                                 
                              
                  
                        3.3.
                     
                     
                        EETS-udbydere og vejafgiftsopkrævere skal desuden implementere følgende backofficegrænseflader i EETS-områder, hvor der implementeres DSRC-teknologi:
                        
                                    a)
                                 
                                 
                                    udveksling af faktureringsoplysninger
                                 
                              
                                    b)
                                 
                                 
                                    eventuelt udveksling af betalingsanmodninger, der er baseret på opkrævningstransaktioner via dedikeret kortdistancekommunikation (DSRC).
                                 
                              
                  
                        3.4.
                     
                     
                        EETS-udbydere og vejafgiftopkrævere skal desuden implementere følgende backofficegrænseflader i EETS-områder, hvor der implementeres ANPR-teknologi:
                        
                                    a)
                                 
                                 
                                    eventuelt udveksling af faktureringsoplysninger
                                 
                              
                                    b)
                                 
                                 
                                    eventuelt udveksling af betalingsanmodninger, der er baseret på ANPR-opkrævningstransaktioner.
                                 
                              De elektroniske grænseflader for DSRC- og GNSS-baserede ordninger mellem vejafgiftsopkræverens og EETS-udbyderens respektive backofficesystemer skal være i overensstemmelse med CEN/TS 16986:2016 (5), som berigtiget ved CEN/TS 16986:2016/AC:2017, senest fem år efter denne gennemførelsesforordnings anvendelsesdato. Hvis vejafgiftsopkræveren eller EETS-udbyderen implementerer en ny version af en standard, skal denne i en begrænset periode, der varer mindst to år, fortsat understøtte dataudveksling, der er kompatibel med den tidligere version af standarden, for at sikre at backofficesystemer løbende er kompatible.
                     
                  
               (1)  Elektronisk afgiftsopkrævning — Anvendelsesprofil for DSRC-interoperabilitet.
            
               (2)  Intelligente transportsystemer (ITS); telematik til vejtransport- og trafikformål (RTTT); dedikeret kortdistancekommunikation (DSRC); Del 1: Tekniske egenskaber og prøvningsmetoder for HDR-datatransmissionsudstyr (High Data Rate), der opererer i 5,8 GHz ISM-båndet (Industrial/Scientific/Medical).
            
               (3)  Elektronisk afgiftsopkrævning — Kommunikation i forbindelse med overensstemmelseskontrol af uafhængige systemer.
            
               (4)  Elektronisk afgiftsopkrævning — Kommunikation med forstærket lokalisering til uafhængige systemer.
            
               (5)  Elektronisk afgiftsopkrævning — Interoperable anvendelsesprofiler til informationsudveksling mellem serviceudbyder og afgiftsopkræver.
         
      
      
         
            BILAG II
            MINIMUMSINDHOLD AF EN EETS-OMRÅDEERKLÆRING
            En områdeerklæring for den europæiske elektroniske vejafgiftstjeneste (EETS) skal indeholde følgende oplysninger:
            
                        1.
                     
                     
                        Et afsnit om proceduremæssige betingelser, som skal være ikkediskriminerende og mindst indeholde:
                        
                                    a)
                                 
                                 
                                    vejafgiftstransaktionspolitik (herunder autorisationsparametre, vejafgiftsdata, sortlister)
                                 
                              
                                    b)
                                 
                                 
                                    procedurer og aftalen om serviceniveau, herunder kommunikationsmåden for så vidt angår vejafgiftsangivelsesdata eller faktureringsdata, tidspunkter og intervaller for overførslen af vejafgiftsangivelsesdata, accepteret procentdel manglende/fejlbehæftede vejafgiftsbeløb, nøjagtigheden af vejafgiftsangivelsesdata, mindstekrav til oppetid
                                 
                              
                                    c)
                                 
                                 
                                    faktureringspolitikken
                                 
                              
                                    d)
                                 
                                 
                                    betalingspolitikken
                                 
                              
                                    e)
                                 
                                 
                                    en henvisning til det relevante forligsorgan og dettes beføjelser i forbindelse med tvister vedrørende vederlag til EETS-udbydere og hovedtjenesteudbyderen
                                 
                              
                                    f)
                                 
                                 
                                    de kommercielle betingelser.
                                 
                              
                  
                        1.1.
                     
                     
                        Afsnittet om de kommercielle betingelser skal mindst omfatte følgende elementer, der gælder for EETS-udbydere:
                        
                                    a)
                                 
                                 
                                    enhver gældende fast afgift baseret på vejafgiftsopkræverens omkostninger ved at tilvejebringe, drive og vedligeholde et EETS-overensstemmende system. Vejafgiftsopkræveren må ikke pålægge EETS-udbydere den faste afgift baseret på disse omkostninger, hvis omkostningerne ved at tilvejebringe, drive og vedligeholde et EETS-overensstemmende system indregnes i vejafgiften
                                 
                              
                                    b)
                                 
                                 
                                    enhver gældende fast afgift, som EETS-udbydere skal betale baseret på omkostningerne ved akkrediteringsproceduren, jf. artikel 2, nr. 20), i direktiv (EU) 2019/520, herunder omkostningerne ved vurdering af interoperabilitetskomponenters overensstemmelse med specifikationer eller deres anvendelsesegnethed
                                 
                              
                                    c)
                                 
                                 
                                    ethvert gældende krav om en bankgaranti eller et tilsvarende finansielt instrument, som ikke må overstige det gennemsnitlige månedlige vejafgiftstransaktionsbeløb, som EETS-udbyderen betaler for det pågældende betalingsområde. Dette beløb skal fastlægges på grundlag af det samlede vejafgiftstransaktionsbeløb, som EETS-udbyderen har betalt for det pågældende betalingsområde i det foregående år. For nye EETS-udbydere og nye betalingsområder skal beløbet beregnes på grundlag af de forventede gennemsnitlige vejafgiftstransaktioner, som EETS-udbyderen skal betale for det pågældende betalingsområde i faktureringsperioden baseret på antallet af kontrakter og den gennemsnitlige anslåede vejafgift for det specifikke betalingsområde ifølge EETS-udbyderens forretningsplan.
                                 
                              
                  
                        1.2.
                     
                     
                        De kommercielle betingelser omfatter også som minimum en beskrivelse af de elementer, der anvendes til at bestemme det faste og/eller variable vederlag, som vejafgiftsopkræveren betaler til EETS-udbyderen. Vederlaget kan variere alt efter følgende elementer:
                        
                                    a)
                                 
                                 
                                    den vejafgift, som EETS-udbyderen opkræver på vegne af vejafgiftsopkræveren
                                 
                              
                                    b)
                                 
                                 
                                    antal aktive enheder af køretøjsudstyr, som er leveret af EETS-udbyderen, og som er i brug i den pågældende vejafgiftsopkrævers EETS-område
                                 
                              
                                    c)
                                 
                                 
                                    antallet af vejafgiftstransaktioner eller en anden angivelse af omkostningerne ved mobil kommunikation mellem køretøjsudstyret og EETS-udbyderens backofficesystem, hvis dette er relevant
                                 
                              
                                    d)
                                 
                                 
                                    de fakturaer, som EETS-udbyderen udsteder til EETS-brugere for den vejafgift, der skal betales for at bruge det pågældende EETS-område
                                 
                              
                                    e)
                                 
                                 
                                    arten af andre tjenester, som vejafgiftsopkræveren har udliciteret til EETS-udbyderen.
                                 
                              
                  
                        1.3.
                     
                     
                        Områdeerklæringen skal også indeholde en beskrivelse af hovedtjenesteudbyderens specifikke krav og forpligtelser, som afviger fra EETS-udbydernes krav og forpligtelser, og som berettiger til eventuelle forskelle mellem hovedtjenesteyderens vederlag og EETS-udbydernes vederlag.
                     
                  
                        2.
                     
                     
                        Et afsnit, der på forhånd fastlægger etaperne for en EETS-udbyders akkreditering til EETS-området og et vejledende skøn over akkrediteringsprocedurens varighed. I dette afsnit fastlægges hele proceduren for vurdering af interoperabilitetskomponenternes overensstemmelse med specifikationerne og anvendelsesegnetheden. Det skal indeholde en liste over krævede attester, laboratorietest og praktisk afprøvning samt anslåede omkostninger hertil tillige med målbare kriterier eller parametre, hvormed overensstemmelse med specifikationerne angives.
                        Afsnittet skal indeholde henvisninger til alle gældende internationale eller europæiske standarder for elektronisk opkrævning af vejafgift og undtagelser fra deres anvendelse i EETS-området. Det skal også rumme en specifikation af alle tekniske krav, som er specifikke for EETS-området, og som ikke er omfattet af de internationale eller europæiske standarder.
                        Der skal gælde den samme godkendelsesprocedure for alle EETS-udbydere.
                     
                  
                        3.
                     
                     
                        Et afsnit om vejafgiftsdataene.
                     
                  
      
      
         
            BILAG III
            INTEROPERABILITETSKOMPONENTERNES OVERENSSTEMMELSE MED SPECIFIKATIONERNE OG ANVENDELSESEGNETHED
            Overensstemmelse med specifikationer
            Interoperabilitetskomponenters (herunder vejsideudstyrs og grænsefladers) overensstemmelse med kravene i artikel 15, stk. 4, og artikel 15, stk. 5, i direktiv (EU) 2019/520 og med alle relevante tekniske specifikationer og standarder skal, før de bringes i omsætning, påvises ved hjælp af en af følgende overensstemmelsesvurderingsprocedurer, som er tilpasset de særlige forhold i sektoren baseret på de moduler, som er tilvejebragt ved afgørelse nr. 768/2008/EF (1):
            
                        a)
                     
                     
                        intern produktionskontrol, jf. afsnit I (modul A)
                     
                  
                        b)
                     
                     
                        EU-typeafprøvning som omhandlet i afsnit II (modul B) efterfulgt af typeoverensstemmelse på grundlag af intern produktionskontrol som angivet i afsnit III (modul C).
                     
                  I.   Modul A — Intern produktionskontrol
            
            Intern produktionskontrol er den procedure for overensstemmelsesvurdering, hvor fabrikanten opfylder de i litra a), b) og c) omhandlede forpligtelser og på eget ansvar sikrer og erklærer, at de pågældende interoperabilitetskomponenter opfylder de krav, der er omhandlet i artikel 15, stk. 4, og artikel 15, stk. 5, i direktiv (EU) 2019/520.
            
                        a)
                     
                     
                        Teknisk dokumentation
                        Fabrikanten opstiller den tekniske dokumentation. Dokumentationen skal gøre det muligt at vurdere, om interoperabilitetskomponenterne er i overensstemmelse med de relevante krav, og skal omfatte en fyldestgørende analyse og vurdering af risikoen/risiciene. Den tekniske dokumentation skal indeholde en beskrivelse af de gældende krav og, i det omfang det er relevant for vurderingen, af interoperabilitetskomponentens konstruktion, fremstilling og brug. Den tekniske dokumentation skal, hvor det er relevant, mindst indeholde følgende elementer:
                        
                                    i)
                                 
                                 
                                    en generel beskrivelse af interoperabilitetskomponenten
                                 
                              
                                    ii)
                                 
                                 
                                    konstruktions- og produktionstegninger samt oversigter over komponenter, delmontager, kredsløb osv.
                                 
                              
                                    iii)
                                 
                                 
                                    de beskrivelser og forklaringer, der er nødvendige for at forstå de nævnte tegninger og oversigter, og hvordan interoperabilitetskomponenten fungerer
                                 
                              
                                    iv)
                                 
                                 
                                    henvisning til kategorien af grænseflader, jf. bilag I
                                 
                              
                                    v)
                                 
                                 
                                    en oversigt over standarder og/eller andre relevante tekniske specifikationer, som er blevet anvendt helt eller delvis, og beskrivelser af de løsninger, der er anvendt for at opfylde de krav, der er omhandlet i afsnit I
                                 
                              
                                    vi)
                                 
                                 
                                    resultater af konstruktionsberegninger, kontrolundersøgelser mv., og
                                 
                              
                                    vii)
                                 
                                 
                                    prøvningsrapporter.
                                 
                              
                  
                        b)
                     
                     
                        Fremstillingsvirksomhed
                        Fabrikanten træffer alle nødvendige foranstaltninger, for at det ved fremstillingsprocessen og overvågningen af den sikres, at de fremstillede interoperabilitetskomponenter er i overensstemmelse med den i litra a) omhandlede tekniske dokumentation og opfylder kravene i den retsakt, som de er omfattet af.
                     
                  
                        c)
                     
                     
                        EF-overensstemmelseserklæring
                        Fabrikanten udarbejder en skriftlig EF-overensstemmelseserklæring for hver model af interoperabilitetskomponenten og opbevarer den sammen med den tekniske dokumentation, så den i ti år efter, at interoperabilitetskomponenten er blevet bragt i omsætning, står til rådighed for de nationale myndigheder. Det skal af EF-overensstemmelseserklæringen fremgå, hvilken interoperabilitetskomponent den vedrører.
                        Et eksemplar af EF-overensstemmelseserklæringen stilles efter anmodning til rådighed for de relevante myndigheder.
                     
                  
                        d)
                     
                     
                        Bemyndiget repræsentant
                        Fabrikantens forpligtelser i henhold til litra b) kan opfyldes af dennes bemyndigede repræsentant på dennes vegne og ansvar, såfremt de er specificeret i mandatet.
                     
                  II.   Modul B — EU-typeafprøvning
            
            
                     
                        1.
                     
                     
                        EU-typeafprøvning er den del af overensstemmelsesvurderingsproceduren, hvor et bemyndiget organ undersøger den tekniske konstruktion af en interoperabilitetskomponent og sikrer og erklærer, at den tekniske konstruktion af interoperabilitetskomponenten opfylder kravene i den retsakt, som det er omfattet af.
                     
                  
                     
                        2.
                     
                     
                        EU-typeafprøvningen kan gennemføres på en af følgende måder:
                        
                                    —
                                 
                                 
                                    undersøgelse af et prøveeksemplar af den komplette interoperabilitetskomponent, der er repræsentativ for den påtænkte produktion, (produktionstype)
                                 
                              
                                    —
                                 
                                 
                                    vurdering af egnetheden af interoperabilitetskomponentens tekniske konstruktion ved undersøgelse af den tekniske dokumentation og den støttedokumentation, der er omhandlet i punkt 3, samt undersøgelse af prøveeksemplarer af en eller flere kritiske dele af produktet, der er repræsentative for den påtænkte interoperabilitetskomponent (kombination af produktionstype og konstruktionstype)
                                 
                              
                                    —
                                 
                                 
                                    vurdering af egnetheden af interoperabilitetskomponentens tekniske konstruktion gennem undersøgelse af den tekniske dokumentation og den støttedokumentation, der er omhandlet i punkt 3, uden undersøgelse af et prøveeksemplar (konstruktionstype).
                                 
                              
                  
                     
                        3.
                     
                     
                        Fabrikanten skal indgive ansøgning om EU-typeafprøvning til et enkelt bemyndiget organ efter eget valg.
                        Ansøgningen skal indeholde:
                        
                                    a)
                                 
                                 
                                    fabrikantens navn og adresse og desuden fabrikantens bemyndigede repræsentants navn og adresse, hvis ansøgningen indgives af denne
                                 
                              
                                    b)
                                 
                                 
                                    en skriftlig erklæring om, at samme ansøgning ikke er indgivet til et andet bemyndiget organ
                                 
                              
                                    c)
                                 
                                 
                                    den tekniske dokumentation skal gøre det muligt at vurdere, om interoperabilitetskomponenten er i overensstemmelse med de relevante krav i retsakten, og skal indeholde en fyldestgørende analyse og vurdering af risikoen/risiciene. Den tekniske dokumentation skal indeholde en beskrivelse af de gældende krav og, i det omfang det er relevant for vurderingen, af interoperabilitetskomponentens konstruktion, fremstilling og brug. Den tekniske dokumentation skal, hvor det er relevant, mindst indeholde følgende elementer:
                                    
                                                i)
                                             
                                             
                                                en generel beskrivelse af interoperabilitetskomponenten
                                             
                                          
                                                ii)
                                             
                                             
                                                konstruktions- og produktionstegninger samt oversigter over komponenter, delmontager, kredsløb osv.
                                             
                                          
                                                iii)
                                             
                                             
                                                de beskrivelser og forklaringer, der er nødvendige for at forstå de nævnte tegninger og oversigter, og hvordan interoperabilitetskomponenten fungerer
                                             
                                          
                                                iv)
                                             
                                             
                                                en oversigt over de harmoniserede standarder og/eller andre relevante tekniske specifikationer, hvis referencer er offentliggjort i Den Europæiske Unions Tidende, og som er blevet anvendt helt eller delvis, og beskrivelser af de løsninger, der er anvendt for at opfylde de væsentlige krav i det lovgivningsmæssige instrument, hvis disse harmoniserede standarder ikke er blevet anvendt. I tilfælde af delvis anvendelse af harmoniserede standarder skal den tekniske dokumentation angive, hvilke dele der er anvendt
                                             
                                          
                                                v)
                                             
                                             
                                                resultater af konstruktionsberegninger, kontrolundersøgelser mv., og
                                             
                                          
                                                vi)
                                             
                                             
                                                prøvningsrapporter.
                                             
                                          
                              
                                    d)
                                 
                                 
                                    prøveeksemplarer, som er repræsentative for den påtænkte produktion. Det bemyndigede organ kan anmode om flere prøveeksemplarer, hvis det er nødvendigt for at gennemføre prøvningsprogrammet.
                                 
                              
                                    e)
                                 
                                 
                                    støttedokumenter, der viser, at den tekniske konstruktion er velegnet. I disse støttedokumenter skal nævnes al dokumentation, der er blevet anvendt, særlig hvis de relevante harmoniserede standarder og/eller tekniske specifikationer ikke er blevet anvendt fuldt ud. I støttedokumentationen skal om nødvendigt indgå resultaterne af prøvninger, som er blevet foretaget af fabrikantens laboratorium eller af et andet prøvningslaboratorium på hans vegne og ansvar.
                                 
                              
                  
                     
                        4.
                     
                     
                        Det bemyndigede organ skal:
                        vedrørende interoperabilitetskomponenten:
                     
                  
                     
                        4.1.
                     
                     
                        undersøge den tekniske dokumentation og støttedokumentationen for at vurdere, om interoperabilitetskomponentens tekniske konstruktion er i orden
                        vedrørende prøveeksemplaret/prøveeksemplarerne:
                     
                  
                     
                        4.2.
                     
                     
                        kontrollere, at prøveeksemplaret/prøveeksemplarerne er fremstillet i overensstemmelse med den tekniske dokumentation, og fastslå, hvilke elementer der er konstrueret i overensstemmelse med de relevante bestemmelser i de pågældende harmoniserede standarder og/eller tekniske specifikationer, samt hvilke elementer der er konstrueret uden anvendelse af de relevante bestemmelser i disse standarder
                     
                  
                     
                        4.3.
                     
                     
                        foretage eller lade foretage de nødvendige undersøgelser og prøvninger til kontrol af, om de relevante harmoniserede standarder og/eller tekniske specifikationer er blevet anvendt korrekt, hvis fabrikanten har valgt at anvende de løsninger, der er nævnt heri
                     
                  
                     
                        4.4.
                     
                     
                        foretage eller lade foretage de nødvendige undersøgelser og prøvninger til kontrol af, om fabrikantens løsninger opfylder de væsentlige krav i retsakten, hvis fabrikanten har valgt ikke at anvende de løsninger, der er omhandlet i de relevante harmoniserede standarder og/eller tekniske specifikationer
                     
                  
                     
                        4.5.
                     
                     
                        aftale med fabrikanten, hvor undersøgelserne og prøvningerne skal foretages.
                     
                  
                     
                        5.
                     
                     
                        Det bemyndigede organ udarbejder en evalueringsrapport om aktiviteterne i henhold til punkt 4 og resultatet af disse. Uden at dette berører det bemyndigede organs ansvar over for de bemyndigende myndigheder, offentliggør det bemyndigede organ ikke indholdet af denne rapport, hverken helt eller delvist, uden fabrikantens samtykke.
                     
                  
                     
                        6.
                     
                     
                        Hvis typen opfylder kravene i den specifikke retsakt, som den pågældende interoperabilitetskomponent er omfattet af, udsteder det bemyndigede organ en EU-typeafprøvningsattest til fabrikanten. Attesten skal indeholde fabrikantens navn og adresse, resultaterne af undersøgelsen, eventuelle betingelser for dens gyldighed og de nødvendige oplysninger til identificering af den godkendte type. Der kan være et eller flere bilag til attesten.
                        Attesten og bilagene dertil skal indeholde alle relevante oplysninger med henblik på en vurdering af de fremstillede interoperabilitetskomponenters overensstemmelse med den undersøgte konstruktion, herunder kontrol under brug.
                        Hvis typen ikke opfylder de relevante krav i retsakten, afviser det bemyndigede organ at udstede en EU-typeafprøvningsattest og oplyser ansøgeren herom og giver en detaljeret begrundelse for afslaget.
                     
                  
                     
                        7.
                     
                     
                        Det bemyndigede organ skal holde sig ajour med eventuelle ændringer i den generelt anerkendte teknologiske stade, som tyder på, at den godkendte type måske ikke længere opfylder de relevante krav i retsakten, og beslutter, om sådanne ændringer kræver yderligere undersøgelser. I bekræftende fald underretter det bemyndigede organ fabrikanten herom.
                        Fabrikanten skal underrette det bemyndigede organ, som opbevarer den tekniske dokumentation om EU-typeundersøgelsesattesten, om alle ændringer til den godkendte type, som kan påvirke interoperabilitetskomponentens overensstemmelse med de væsentlige krav i retsakten eller betingelserne for attestens gyldighed. Sådanne ændringer kræver en tillægsgodkendelse i form af en tilføjelse til den oprindelige EU-typeafprøvningsattest.
                     
                  
                     
                        8.
                     
                     
                        Hvert bemyndiget organ oplyser dets bemyndigende myndigheder om de EU-typegodkendelsesattester og/eller tillæg hertil, som det har udstedt eller trukket tilbage, og stiller med jævne mellemrum eller efter anmodning listen over attester og/eller eventuelle tillæg hertil, der er blevet afvist, suspenderet eller på anden måde begrænset, til rådighed for dets bemyndigende myndigheder
                        Hvert bemyndiget organ oplyser de øvrige bemyndigede organer om de EU-typeafprøvningsattester og/eller tillæg hertil, som det har afvist, trukket tilbage, suspenderet eller på anden måde begrænset, og, efter anmodning, om attester og/eller tillæg hertil, som det har udstedt.
                        Kommissionen, medlemsstaterne og de øvrige bemyndigede organer kan efter anmodning få en kopi af EU-typeafprøvningsattesterne og/eller tillæggene hertil. Efter anmodning kan Kommissionen og medlemsstaterne få tilsendt en kopi af den tekniske dokumentation og resultaterne af de undersøgelser, som det bemyndigede organ har foretaget. Det bemyndigede organ opbevarer et eksemplar af EU-typeafprøvningsattesten, bilagene og tillæggene hertil samt den tekniske dokumentation, herunder den dokumentation, som fabrikanten har indgivet, indtil udløbet af attestens gyldighedsperiode.
                     
                  
                     
                        9.
                     
                     
                        Fabrikanten opbevarer et eksemplar af EU-typeafprøvningsattesten, bilagene og tillæggene hertil samt den tekniske dokumentation, så disse dokumenter i ti år efter, at interoperabilitetskomponenten er blevet bragt i omsætning, står til rådighed for de nationale myndigheder.
                     
                  
                     
                        10.
                     
                     
                        Fabrikantens bemyndigede repræsentant kan indgive den i punkt 3 omhandlede ansøgning og opfylde de i punkt 7 og 9 omhandlede forpligtelser, såfremt det er specificeret i mandatet.
                     
                  III.   Modul C — Typeoverensstemmelse på grundlag af intern produktionskontrol
            
            
                     
                        1.
                     
                     
                        Typeoverensstemmelse på grundlag af intern produktionskontrol er den del af overensstemmelsesvurderingsproceduren, hvor fabrikanten opfylder de i punkt 2 og 3 omhandlede forpligtelser og sikrer og erklærer, at de pågældende interoperabilitetskomponenter er i overensstemmelse med typen som beskrevet i EU-typeafprøvningsattesten og opfylder kravene i den retsakt, de er omfattet af.
                     
                  
                     
                        2.
                     
                     
                        Fremstillingsvirksomhed
                        Fabrikanten træffer alle nødvendige foranstaltninger, for at det ved fremstillingsprocessen og overvågningen af den sikres, at de fremstillede interoperabilitetskomponenter er i overensstemmelse med den godkendte type som beskrevet i EU-typeafprøvningsattesten og opfylder kravene i den retsakt, de er omfattet af.
                     
                  
                     
                        3.
                     
                     
                        Overensstemmelsesmærkning og overensstemmelseserklæring
                        
                                    3.1.
                                 
                                 
                                    Fabrikanten anbringer den krævede overensstemmelsesmærkning som beskrevet i retsakten på hver enkelt interoperabilitetskomponent, som er i overensstemmelse med typen som beskrevet i EF-typeafprøvningsattesten, og som opfylder kravene i retsakten.
                                 
                              
                                    3.2.
                                 
                                 
                                    Fabrikanten udarbejder en skriftlig overensstemmelseserklæring for hver model af interoperabilitetskomponenten og opbevarer den, så den i ti år efter, at interoperabilitetskomponenten er blevet bragt i omsætning, står til rådighed for de nationale myndigheder. Det skal fremgå af overensstemmelseserklæringen, hvilken model af interoperabilitetskomponent den vedrører.
                                    Et eksemplar af overensstemmelseserklæringen stilles efter anmodning til rådighed for de relevante myndigheder.
                                 
                              
                  
                     
                        4.
                     
                     
                        Bemyndiget repræsentant
                        Fabrikantens forpligtelser i henhold til punkt 3 kan opfyldes af dennes bemyndigede repræsentant på dennes vegne og ansvar, såfremt de er specificeret i mandatet.
                     
                  IV.   Prøvningsspecifikationer
            
            Vurderingen af implementeringens overensstemmelse med kravene i punkt 1 i bilag I til denne gennemførelsesforordning og i artikel 5, stk. 4, i direktiv (EU) 2019/520 kan vurderes ved hjælp af følgende prøvningsspecifikationer:
            
                        —
                     
                     
                        Bilag I, punkt 1, litra a), i denne gennemførelsesforordning vedrørende DSRC-opkrævningstransaktioner: henholdsvis EN 15876-1:2016 (2), ETSI TS 102 708-1-1:2010 (3), ETSI TS 102 708-1-2:2010 (4), ETSI TS 102 708-2-1:2013 (5) og ETSI TS 102 708-2-2:2018 (6)
                        
                     
                  
                        —
                     
                     
                        Bilag I, punkt 1, litra b), i denne gennemførelsesforordning vedrører overensstemmelseskontroltransaktioner i realtid: EN ISO 13143-1:2016 (7);
                     
                  
                        —
                     
                     
                        Bilag I, punkt 1, litra c), i denne gennemførelsesforordning vedrører forstærket lokalisering: EN ISO 13140-1:2016 (8).
                     
                  V.   Anvendelsesegnethed (driftskompatibilitet)
            
            Interoperabilitetskomponenternes anvendelsesegnethed vurderes ved at betjene og bruge dem under drift, idet komponenterne er indbygget i vejafgiftsopkræverens(ernes) EETS-vejafgiftssystemer (herunder testmiljøer) på den tilsigtede måde, mens køretøjsudstyret er i færdsel på det eller de pågældende vejafgiftsområder i en specificeret driftsperiode. Vurderingen af anvendelsesegnethed kan omfatte prøvninger, der er foruddefineret i EETS-områdeerklæringen, eller pilotprojekter med reelle brugere. Vejafgiftsopkræveren eller dennes bemyndigede repræsentant samt EETS-udbyderen, fabrikanten eller en bemyndiget repræsentant og det bemyndigede organ, som EETS-udbyderen har indgivet sin ansøgning til, skal opfylde hvert trin i vurderingen af anvendelsesegnetheden baseret på målbare kriterier eller parametre, der er fastlagt i EETS-områdeerklæringen i overensstemmelse med bilag II.
            For at foretage en sådan vurdering ved hjælp af driftsmæssig erfaring og derigennem påvise komponenternes interoperabilitet i forbindelse med driften skal fabrikanten, EETS-udbyderen eller en bemyndiget repræsentant enten samarbejde direkte med vejafgiftsopkræveren(erne) eller indgive en ansøgning til et bemyndiget organ, jf. dog kravene i litra a) og b). Den berørte vejafgiftsopkræver kan kræve, at prøvninger og/eller pilotprojekter foretages ved hjælp af den infrastruktur, vejafgiftsopkræveren stiller til rådighed, uanset om EETS-udbyderen vælger at samarbejde direkte med vejafgiftsopkræveren eller indgive en ansøgning til et bemyndiget organ.
            
                        a)
                     
                     
                        Hvis EETS-udbyderen samarbejder direkte med vejafgiftsopkræveren(erne), på hvis område køretøjsudstyret skal være i færdsel, gælder følgende:
                        Fabrikanten, EETS-udbyderen eller en bemyndiget repræsentant skal:
                        
                                    1)
                                 
                                 
                                    sørge for, at der foretages prøvninger, eller ibrugtage et eller flere prøveeksemplarer, der er repræsentative for interoperabilitetskomponenten(erne), alt efter hvad der kræves af vejafgiftsopkræveren(erne)
                                 
                              
                                    2)
                                 
                                 
                                    overvåge interoperabilitetskomponentens(ernes) adfærd ved hjælp af en aftalt procedure, der overvåges af vejafgiftsopkræveren(erne)
                                 
                              
                                    3)
                                 
                                 
                                    fremlægge bevis for vejafgiftsopkræveren(erne) for, at alle dennes (disses) interoperabilitetskrav er opfyldt af interoperabilitetskomponenterne
                                 
                              
                                    4)
                                 
                                 
                                    udarbejde en erklæring om anvendelsesegnethed, på betingelse af at vejafgiftsopkræveren(erne) har udstedt en anvendelsesegnethedsattest. Erklæringen om anvendelsesegnethed gælder vejafgiftsopkræverens(ernes) vurdering af EETS-interoperabilitetskomponenternes anvendelsesegnethed i EETS-miljøet hos denne (disse) vejafgiftsopkræver(e).
                                 
                              Vejafgiftsopkræveren skal:
                        
                                    1)
                                 
                                 
                                    tydeligt fastlægge programmet for validering ved hjælp af driftserfaring
                                 
                              
                                    2)
                                 
                                 
                                    godkende overvågningsproceduren for adfærd under drift i sine betalingsområder og udføre specifikke verifikationer
                                 
                              
                                    3)
                                 
                                 
                                    vurdere interoperabiliteten med sit eget system under drift
                                 
                              
                                    4)
                                 
                                 
                                    godtgøre anvendelsesegnetheden til sine betalingsområder, såfremt interoperabilitetskomponenternes adfærd er vellykket.
                                 
                              
                  
                        b)
                     
                     
                        Hvis EETS-udbyderen indgiver en ansøgning til et bemyndiget organ, skal fabrikanten, EETS-udbyderen eller en bemyndiget repræsentant:
                        
                                    1)
                                 
                                 
                                    sørge for, at der foretages prøvninger, eller ibrugtage et eller flere prøveeksemplarer, der er repræsentative for interoperabilitetskomponenten(erne), alt efter hvad der kræves og specificeres af vejafgiftsopkræveren(erne)
                                 
                              
                                    2)
                                 
                                 
                                    overvåge interoperabilitetskomponenternes adfærd ved hjælp af en godkendt procedure, der overvåges af det bemyndigede organ
                                 
                              
                                    3)
                                 
                                 
                                    fremlægge bevis for det bemyndigede organ for, at interoperabilitetskomponenten(erne) opfylder alle vejafgiftsopkræverens(ernes) krav, herunder resultaterne af driftserfaring
                                 
                              
                                    4)
                                 
                                 
                                    udarbejde en EF-erklæring om anvendelsesegnethed, på betingelse af at det bemyndigede organ har udstedt en anvendelsesegnethedsattest. EF-erklæringen om anvendelsesegnethed gælder det bemyndigede organs vurdering/bedømmelse af EETS-interoperabilitetskomponenternes anvendelsesegnethed i EETS-området og -miljøet hos den eller de udvalgte vejafgiftsopkrævere, og navnlig i tilfælde hvor grænsefladerne indgår i forbindelse med de tekniske specifikationer, især af funktionel art, som skal kontrolleres
                                 
                              Det bemyndigede organ skal:
                        
                                    1)
                                 
                                 
                                    tage EF-overensstemmelseserklæringen om overensstemmelse med specifikationerne i betragtning tillige med de krav, der er fastsat i vejafgiftsopkræverens(ernes) EETS-områdeerklæring
                                 
                              
                                    2)
                                 
                                 
                                    tilrettelægge samarbejdet med den eller de relevante vejafgiftsopkrævere
                                 
                              
                                    3)
                                 
                                 
                                    verificere den tekniske dokumentation og programmet for validering ved hjælp af driftserfaring
                                 
                              
                                    4)
                                 
                                 
                                    godkende overvågningsproceduren for adfærd under drift og udføre specifik overvågning
                                 
                              
                                    5)
                                 
                                 
                                    vurdere interoperabiliteten med vejafgiftsopkræveres systemer og driftsprocesser under drift
                                 
                              
                                    6)
                                 
                                 
                                    udstede en anvendelsesegnethedsattest, såfremt interoperabilitetskomponenternes adfærd er vellykket
                                 
                              
                                    7)
                                 
                                 
                                    udarbejde en forklarende rapport, hvis interoperabilitetskomponenternes adfærd ikke er vellykket. I rapporten skal der også gøres rede for problemer, der kan opstå som følge af, at en vejafgiftsopkrævers systemer og processer ikke er i overensstemmelse med relevante standarder og tekniske specifikationer. Hvis det er relevant, skal der fremsættes henstillinger i rapporten om, hvordan problemerne løses.
                                 
                              
                  VI.   Indholdet og formatet af erklæringerne om overensstemmelse med specifikationer og erklæringer om anvendelsesegnethed
            
            
                     
                        1.
                     
                     
                        EF-overensstemmelseserklæringens indhold
                        Det skal af EF-overensstemmelseserklæringen fremgå, at det er blevet påvist, at kravene i artikel 15, stk. 4, 5 og 6, i direktiv (EU) 2019/520 er opfyldt.
                        EF-overensstemmelseserklæringen skal følge den modelstruktur, der er fastsat i punkt 2 i dette afsnit. Den skal indeholde de elementer, der er angivet i de relevante moduler i dette bilag, og løbende ajourføres. Den skal oversættes til det eller de officielle sprog, der kræves af den medlemsstat, i hvilken interoperabilitetskomponenten bringes i omsætning eller gøres tilgængeligt på markedet.
                        Ved at udarbejde EF-overensstemmelseserklæringen står fabrikanten inde for, at interoperabilitetskomponenten opfylder de gældende krav.
                     
                  
                     
                        2.
                     
                     
                        Model for EF-overensstemmelseserklæringen
                        
                                    1)
                                 
                                 
                                    Nr. … (entydig identifikation af interoperabilitetskomponenten):
                                 
                              
                                    2)
                                 
                                 
                                    Navn og adresse på fabrikanten eller dennes bemyndigede repræsentant:
                                 
                              
                                    3)
                                 
                                 
                                    Denne overensstemmelseserklæring udstedes på fabrikantens (eller montørens) ansvar:
                                 
                              
                                    4)
                                 
                                 
                                    Erklæringens genstand (identifikation af interoperabilitetskomponenten, så den kan spores. Foto kan eventuelt vedlægges):
                                 
                              
                                    5)
                                 
                                 
                                    Genstanden for erklæringen, som beskrevet ovenfor, er i overensstemmelse med den relevante EU-harmoniseringslovgivning …
                                 
                              
                                    6)
                                 
                                 
                                    Referencer til de relevante anvendte harmoniserede standarder eller referencer til de specifikationer, som der erklæres overensstemmelse med:
                                 
                              
                                    7)
                                 
                                 
                                    Hvis det er relevant, det bemyndigede organ … (navn, nummer) …, der har foretaget … (beskrivelse af aktiviteten) … og udstedt attesten: …
                                 
                              
                                    8)
                                 
                                 
                                    Supplerende oplysninger:
                                 
                              
                  Underskrevet for og på vegne af: …
            (sted og -dato):
            (navn, stilling) (underskrift):
            EF-erklæringer om anvendelsesegnethed og ledsagedokumenter skal dateres og underskrives.
            Erklæringerne skal være affattet på det samme sprog som instrukserne og skal indeholde følgende:
            
                        a)
                     
                     
                        henvisninger til den relevante lovgivning
                     
                  
                        b)
                     
                     
                        navn og adresse på fabrikanten, EETS-udbyderen eller den i Unionen etablerede bemyndigede repræsentant (angiv den bemyndigede repræsentants firmanavn og fulde adresse samt fabrikantens firmanavn)
                     
                  
                        c)
                     
                     
                        beskrivelse af interoperabilitetskomponenten(erne) (fabrikat, type, version osv.)
                     
                  
                        d)
                     
                     
                        beskrivelse af den procedure, der skal følges for at udstede erklæring om overensstemmelse med specifikationer eller anvendelsesegnethed
                     
                  
                        e)
                     
                     
                        alle de relevante krav, der er opfyldt af interoperabilitetskomponenterne, og navnlig deres anvendelsesbetingelser
                     
                  
                        f)
                     
                     
                        hvis det er relevant, navn og adresse på vejafgiftsopkræveren(erne)/det (de) bemyndigede organ(er), der er inddraget i proceduren for vurdering af overensstemmelsen med specifikationer eller anvendelsesegnetheden
                     
                  
                        g)
                     
                     
                        hvis det er relevant, henvisning til de tekniske specifikationer
                     
                  
                        h)
                     
                     
                        identifikation af den underskriver, der har beføjelse til at indgå forpligtende aftaler på vegne af fabrikanten eller dennes i Unionen etablerede bemyndigede repræsentant.
                     
                  
               (1)  Europa-Parlamentets og Rådets afgørelse nr. 768/2008/EF af 9. juli 2008 om fælles rammer for markedsføring af produkter og om ophævelse af Rådets afgørelse 93/465/EØF (EUT L 218 af 13.8.2008, s. 82).
            
               (2)  Elektronisk afgiftsopkrævning — Vurdering af udstyr placeret i køretøjet og i vejsiden for overensstemmelse med EN 15509.
            
               (3)  Intelligente transportsystemer (ITS); RTTT; Prøvningsspecifikationer for HDR-datatransmissionsudstyr (High Data Rate), der opererer i 5,8 GHz ISM-båndet; Del 1: Datalinklag; Afsnit 1: Proformaspecifikation for PICS (Protocol Implementation Conformance Statement).
            
               (4)  Intelligente transportsystemer (ITS); RTTT; Prøvningsspecifikationer for HDR-datatransmissionsudstyr (High Data Rate), der opererer i 5,8 GHz ISM-båndet; Del 1: Datalinklag; Afsnit 2: Struktur for prøvningsprogram og formål med prøvninger (TSS&TP).
            
               (5)  Intelligente transportsystemer (ITS); RTTT; Prøvningsspecifikationer for HDR-datatransmissionsudstyr (High Data Rate), der opererer i 5,8 GHz ISM-båndet; Del 2: Applikationslag; Afsnit 1: Proformaspecifikation for PICS (Protocol Implementation Conformance Statement).
            
               (6)  Intelligente transportsystemer (ITS); RTTT; Prøvningsspecifikationer for HDR-datatransmissionsudstyr (High Data Rate), der opererer i 5,8 GHz ISM-båndet; Del 2: Applikationslag; Afsnit 2: Struktur for prøvningsprogram og formål med prøvninger (TSS&TP).
            
               (7)  Elektronisk afgiftsopkrævning — Vurdering af udstyr placeret i køretøjet og i vejsiden for overensstemmelse med ISO 12813 — Del 1: Struktur for prøvningsprogram og formål med prøvninger.
            
               (8)  Elektronisk afgiftsopkrævning — Vurdering af udstyr placeret i køretøjet og i vejsiden for overensstemmelse med ISO 13141 — Del 1: Struktur for prøvningsprogram og formål med prøvninger.